**Foci a barátságért 2017**

**„12 éves sportújságírót keresünk!”**

**Pályázati kiírás**

1. **A pályázat szervezői és résztvevői**
   1. A „12 éves sportújságírót keresünk!” pályázat a Gazprom által kezdeményezett „Foci a barátságért” nemzetközi gyermekprogram keretében kerül megrendezésre Magyarországon. ([www.gazprom-football.com](http://www.gazprom-football.com))

**A Foci a barátságért program vezérelvei**: barátság, egyenlőség, sportszerűség, egészség, béke, elkötelezettség, győzelem, tradíciók és becsület

**A pályázat szervezője:** A programot elvi támogatásában részesítő Magyar Labdarúgó Szövetség és a program magyarországi szervezéséért felelős Premier Kommunikációs Iroda.

**Médiapartnerek:** Képes Sport, Nemzeti Sport Online

**A Foci a barátságért program globális koordinátora:** AGT Communications Group (Moszkva, Oroszország)

**A pályázaton részt vehetnek:** 12 évesek, akik 2017. július 2-ig nem töltik be 13. életévüket.

1. **A pályázat célja**
   1. Felhívni a gyermekek figyelmét az egészséges életmód, így a sportolás fontosságára, a gyerekek ösztönzése a kreatív újságírásra.
2. **A pályázat menete**
   1. A verseny győztese részt vesz a „Foci a barátságért” 2017 kulcseseményein Szentpéterváron, Oroszországban, 2017. június 26 – július 3. között. Ezek a kiemelt események: a programban résztvevő 64 ország nemzetközi csapataiból szervezett futball torna, gyermekfórum, valamint a FIFA Federációs Kupa döntője.
3. **A pályázat határideje**
   1. A pályázatot a program szervezői 2017. április 4-én hirdetik meg és 2017. április 18-ig fogadnak pályamunkákat. A pályázat győztesét 2017. április 19-én a megadott elérhetőség egyikén értesítik a szervezők.
   2. A győztes 2017. április 21-én (péntek) személyes találkozón vesz részt Budapesten a Magyar Labdarúgó Szövetség, a Foci a barátságért program júniusi, nemzetközi bajnokságán Magyarországot képviselő 12 éves futball játékos és edzője, valamint a program hazai médiapartnereinek képviselőivel.
4. **Zsűri**
   1. A pályázatokat a Foci a barátságért programot elvi támogatásában részesítő Magyar Labdarúgó Szövetség és a program helyi szervezéséért felelős Premier Kommunikációs Iroda képviselői bírálják el.
5. **A pályázat tartalma**
   * 1. A pályázat témája: Foci és barátság
   1. A Gazprom Foci a barátságért programjának célja, hogy felhívja az ifjú futballjátékosok figyelmét 9 emberi értékre, amelyeket a sport révén hatékonyan tanulhatnak meg a fiatalok. Ezek: barátság, egyenlőség, sportszerűség, egészség, béke, elkötelezettség, győzelem, tradíciók és becsület
   2. Mind írásbeli, mind videós pályázat esetén a Pályázónak érinteni kell legalább az egyik, a barátság értékét: mit gondolnak a fiatalok arról, hogyan segít barátságot, kapcsolatokat építeni a futball.
   3. A kiírók két típusú pályázatot fogadnak: írásbelit vagy videón rögzítettet, mindkét esetben ANGOL nyelven.
      1. Írásbeli pályázat esetén a pályázati kritériumok a következők.
      2. Minimum 300 szavas interjú egy gyermek vagy felnőtt futball játékossal.
      3. Minimum 2 db, jpg formátumú fotó az interjú illusztrálásához.
   4. Videó formátumú pályázat esetén a pályázati kritériumok a következők.
      1. Minimum 2 perces riport, amelyben a Pályázó szabad megoldással dolgozza fel a foci és barátság fentebb leírt kapcsolatát.
      2. A videó mp4 vagy avi formátumban küldhető be a pályázatra. Amennyiben a videó mérete meghaladja a postafiók küldési kapacitását, külső hivatkozáson vagy videómegosztó szervereken (pl. Youtube) is fogadják a nevezést.
   5. A pályázathoz minden esetben csatolni kell a Pályázó gyermek szülője/gondviselője által kitöltött és aláírt **nevezési lapot**, amely az alábbi linkről tölthető le:

<http://www.premiercom.hu/download/F4F/Sportujsagiro_jelentkezesi_lap.docx>

1. **Díj**
   1. Az országos pályázat győztesének lehetősége lesz részt venni a program kulcseseményein: **a „Foci a barátságért” program Nemzetközi Gyermekfórumán és a FIFA Federációs Kupa döntőjén Szentpéterváron.** A szervezők biztosítják a gyermek utazását Szentpétervárra, beleértve a vízum ügyintézését és díját, teljes ellátást, 24 órás biztonsági felvigyázást, helyi közlekedést a csoporttal, részvételt és tudósítási lehetőséget a Foci a barátságért nemzetközi bajnokságáról, valamint az azt követő Gyermekfórumról és a Federációs Kupa fináléjáról.
   2. A verseny döntőse, amennyiben a verseny szervezőjének irányításán kívül eső okból nem tudja átvenni a díját, semmilyen kártérítésre nem jogosult.
2. **A pályázat feltételei**
   1. A jelentkező 12 éves magyar állampolgár legyen, aki 2017. július 2-ig nem tölti be 13. életévét.
   2. Minden jelentkező csak 1 munkával pályázhat.
   3. A pályázatnak tartalmaznia kell:

* Jelentkezési lap. A jelentkezési lapot a gyermek egyik szülőjének vagy törvényes képviselőjének kell teljesen kitöltve benyújtania. Az űrlap letölthető a
* <http://www.premiercom.hu/download/F4F/Sportujsagiro_jelentkezesi_lap.docx> oldalról.
* A 6. Pontban leírt pályamunkát.
  1. A versenypályázatot elektronikus úton kell beküldeni az [foci@premiercom.hu](mailto:foci@premiercom.hu) e-mail címre.

1. **A versenypályázat követelményei**
   1. A pályázati űrlap követelményei:

* A pályázati űrlapot számítógéppel töltse ki
* Minden mező kitöltése kötelező.
  1. Interjú / riport követelmények:
* Az interjú / riport angol nyelven készüljön
* Az interjúhoz Microsoft Word szövegszerkesztő programot használjon. A videó elkészíthető kamerával vagy kamerás telefonnal, landscape (fekvő) módban.
* Írásban min. 300 szavas, videóban min. 2 perces interjúval, riporttal lehet nevezni.
  1. Az interjúhoz tartozó fényképekkel kapcsolatos követelmények:
* Formátumuk JPEG vagy TIFF legyen
* Minimum 2, maximum 5 képet csatoljon
* A képekből rendelkezzen nagy felbontású változataikkal, vagy a negatívjaikkal
* A rossz minőségű képeket nem fogadják el

1. **Értékelési kritériumok**
   1. **Írásbeli pályamunkák esetén**. Szövegértékelési kritériumok: írástudás, nyelvtani pontosság, az elbeszélés módja, humor, a szerző megközelítési módja.
   2. Fénykép értékelési kritériumok – mennyire képes átadni a szerző üzenetét, mennyire különleges, mennyire dinamikus, mennyire innovatív, mennyire kreatív, mennyire jó a fotó minősége.
   3. **Videós pályázat esetén.** A riporter ötlete a téma feldolgozására, a felvétel környezete (pl. futballpálya), a videó és hang minősége (a kép a lehető legkevésbé remegjen, a szöveg jól érthető legyen).
2. **Pénzügyi követelmények**
   1. A versenyben a részvétel ingyenes. A „Foci a barátságért” program szervezői biztosítják az utazási, szállás és étkezési költségeket a pályázat nyertesének a rendezvény kulcseseményeinek otthont adó városban, Szentpéterváron, Oroszországban, 2017. június 26 – július 3. között.
3. **Kizárólagos jogok**
4. A Pályázó ezúton beleegyezik, hogy bármi, amit a verseny során létrehozott és arra benyújtott, függetlenül annak kifejező eszközétől, ha az szellemi tulajdonnak számít is és szerzői jog védi – mostantól szellemi termék –, átruházásra kerül a Foci a barátságért program magyarországi és nemzetközi szervezőire, függetlenül az adott szellemi terméket érintő, korábbi kizárólagos jogokra és területi bejegyzésekre. A szervezők a pályamunkát a Foci a barátságért programmal kapcsolatban térben és időben korlátlanul felhasználhatják és harmadik fél számára is átadhatják.
5. Pályázó és törvényes képviselője a pályázat beküldésével hozzájárulnak ahhoz, hogy amennyiben a Pályázó megnyeri a pályázatot, nevét és életkorát szervezők publikálhassák, a gyermeket felkérhetik televíziós, rádiós műsorokban való szereplésre.
6. A meghatalmazó köteles figyelemmel kísérni személyes adatainak bizalmas kezelését és együttműködni a meghatalmazott féllel.

Budapest, 2017. április 4.